# N á r o d n á r a d a  S l o v e n s k e j r e p u b l i k y

**VI. volebné obdobie**

N á v r h

**Z Á K O N**

z ............................. 2014,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z. a zákona č. 298/2014 Z. z. sa mení a dopĺňa takto:

**1.** § 128 odsek 11 znie:

„(11) Poistné do rezervného fondu solidarity platí štát.“.

**2.** V § 131 ods. 1 písmená a) až d) znejú:

„a) zamestnanca, ktorý nie je sporiteľ podľa osobitného predpisu,1) 8,75 % z vymeriavacieho základu,

b) zamestnávateľa za zamestnanca, ktorý nie je sporiteľ podľa osobitného predpisu,1) 18,75 % z vymeriavacieho základu,

c) povinne dôchodkovo poistenú samostatne zárobkovo činnú osobu, ktorá nie je sporiteľ podľa osobitného predpisu,1) 22,75 % z vymeriavacieho základu,

d) dobrovoľne dôchodkovo poistenú osobu, ktorá nie je sporiteľ podľa osobitného predpisu,1) 22,75 % z vymeriavacieho základu,“.

**3.** V § 131 odsek 2 znie:

(2) Sadzba poistného na starobné poistenie je pre

a) zamestnanca, ktorý je sporiteľ podľa osobitného predpisu,1) 8,75 % z vymeriavacieho základu,

b) zamestnávateľa za zamestnanca, ktorý je sporiteľ podľa osobitného predpisu,1)

1. od 1. júla 2015 do 31. decembra 2016 14,75 % z vymeriavacieho základu,

2. v roku 2017 14,5 % z vymeriavacieho základu,

3. v roku 2018 14,25 % z vymeriavacieho základu,

4. v roku 2019 14 % z vymeriavacieho základu,

5. v roku 2020 13,75 % z vymeriavacieho základu,

6. v roku 2021 13,5 % z vymeriavacieho základu,

7. v roku 2022 13,25 % z vymeriavacieho základu,

8. v roku 2023 13 % z vymeriavacieho základu,

9. v roku 2024 a nasledujúcich rokoch 12,75 % z vymeriavacieho základu,

c) povinne dôchodkovo poistenú samostatne zárobkovo činnú osobu, ktorá je sporiteľ podľa osobitného predpisu,1) dobrovoľne dôchodkovo poistenú osobu, ktorá je sporiteľ podľa osobitného predpisu,1) štát za fyzické osoby uvedené v § 128 ods. 5, ktoré sú sporitelia podľa osobitného predpisu,1) a Sociálnu poisťovňu za poberateľov úrazovej renty priznanej podľa § 88, ktorí do 31. júla 2006 nedovŕšili dôchodkový vek alebo im nebol priznaný predčasný starobný dôchodok a ktorí sú sporitelia podľa osobitného predpisu,1)

1. od 1. júla 2015 do 31. decembra 2016 18,75 % z vymeriavacieho základu,

2. v roku 2017 18,5 % z vymeriavacieho základu,

3. v roku 2018 18,25 % z vymeriavacieho základu,

4. v roku 2019 18 % z vymeriavacieho základu,

5. v roku 2020 17,75 % z vymeriavacieho základu,

6. v roku 2021 17,5 % z vymeriavacieho základu,

7. v roku 2022 17,25 % z vymeriavacieho základu,

8. v roku 2023 17 % z vymeriavacieho základu,

9. v roku 2024 a nasledujúcich rokoch 16,75 % z vymeriavacieho základu.“.

**4.** § 137 znie:

„Sadzba poistného do rezervného fondu solidarity je pre štát 2 % z vymeriavacieho základu.“.

**5.** V § 138 odsek 2 sa za slovami „z povinného dôchodkového poistenia“ vypúšťa čiarka a slová „poistné do rezervného fondu solidarity povinne dôchodkovo poistenej samostatne zárobkovo činnej osoby“.

**6.** V § 138 sa vypúšťa odsek 7.

Doterajšie odseky 8 až 17 sa označujú ako odseky 7 až 16.

**7.** V § 84 ods. 5 písmená a) a b), § 139 odsek 1 a § 143 odsek 1 sa slová „§ 138 ods. 8“ nahrádzajú slovami „§ 138 ods. 7“.

**8.** V § 139a, § 139b odsekoch 1 až 3 a § 139c odsekoch 1 až 3 sa slová „§ 138 ods. 1, 6, 8 až 12 a 17“ nahrádzajú slovami „§ 138 ods. 1, 6, 7 až 11 a 16“.

**9.** V § 138 odsek 8 znie:

„(8) Vymeriavací základ zamestnávateľa na platenie poistného na nemocenské poistenie, poistného na dôchodkové poistenie, poistného na garančné poistenie a poistného na poistenie v nezamestnanosti za každého jeho zamestnanca je mesačne najviac v kalendárnom roku 5-násobok jednej dvanástiny všeobecného vymeriavacieho základu, ktorý platil v kalendárnom roku, ktorý dva roky predchádza kalendárnemu roku, v ktorom sa platí poistné na nemocenské poistenie, poistné na dôchodkové poistenie, poistné na garančné poistenie a poistné na poistenie v nezamestnanosti.“.

**10.** V § 139 ods. 2 písmenách a) a b) sa slová „nemocenské poistenie, poistné na dôchodkové poistenie a poistné do rezervného fondu solidarity“ nahrádzajú slovami „nemocenské poistenie a poistné na dôchodkové poistenie“.

11. V § 140 sa vypúšťa odsek 5.

Doterajší odsek 6 sa označuje ako odsek 5.

12. V § 140 odsek 5 sa slová „garančné poistenie, poistné na poistenie v nezamestnanosti a poistné do rezervného fondu solidarity“ nahrádzajú slovami „garančné poistenie a poistné na poistenie v nezamestnanosti“.

**13.** V § 226 ods. 1 písmeno o) sa vypúšťajú slová „a výšku poistného do rezervného fondu solidarity“.

14. V § 231 ods. 1 písm. f) bod 1. sa slová „garančné poistenie, poistenie v nezamestnanosti a rezervný fond solidarity“ nahrádzajú slovami „garančné poistenie a poistenie v nezamestnanosti“.

Čl. II

Účinnosť

Tento zákon nadobúda účinnosť 1. júla 2015.